b'\n_START_ARTICLE_\nHalo: Combat Evolved\n_START_SECTION_\nZgodba\n_START_PARAGRAPH_\nZgodba se pri\xc4\x8dne na vesoljski ladji Steber Jeseni (Pillar of Autumn), ki z redkimi pre\xc5\xbeivelimi be\xc5\xbei iz zadnje zemeljske kolonije, Reach, ki je bila uni\xc4\x8dena v napadu Zaveze, in ji sledi sovra\xc5\xbeno ladjevje. Na krovu je tudi Master Chief, kibernetsko izpopolnjen vojak. \xc5\xbdenska umetna inteligenca Cortana iz starodavnih hieroglifov de\xc5\xa1ifrira naklju\xc4\x8dne koordinate, proti katerim ladja odrine, da zasledovalcem ne bi izdala poti do Zemlje. Steber jeseni prispe k nepomembnemu obro\xc4\x8du, In\xc5\xa1talaciji 04, ki ga je zgradila mitolo\xc5\xa1ka rasa, Predhodniki. Zaveza dohiti Steber Jeseni in ga napade. Master Chief se na ukaz poveljnika ladje, stotnika Keyesa, zbudi iz krio spanca in se s Cortano evakuacira na In\xc5\xa1talacijo 04, medtem ko se hudo po\xc5\xa1kodovani Steber Jeseni zru\xc5\xa1i na povr\xc5\xa1ino obro\xc4\x8da, kjer Zaveza po nesre\xc4\x8di osvobodi parazitsko raso, imenovano Poplava. Parazit se neustavljivo \xc5\xa1iri, zato ga Master Chief posku\xc5\xa1a uni\xc4\x8diti. 343 Guilty Spark, robotski skrbnik In\xc5\xa1talacije 04, ga prepri\xc4\x8da v aktivacijo obrambnih sistemov, ki naj bi Poplavo uni\xc4\x8dili. Cortana aktivacijo prepre\xc4\x8di in razkrije, da bi obrambni sistemi obro\xc4\x8da uni\xc4\x8dili vse zavedno \xc5\xbeivljenje v krogu 2500 svetlobnih let in tako Poplavo izstradali. Master Chief s Cortano nato vstopi v ru\xc5\xa1evine Stebra Jeseni in pregreje fuzijski reaktor, nakar s prestreznikom pobegne z obro\xc4\x8da tik pred njegovim uni\xc4\x8denjem.\n_START_SECTION_\nIgranje\n_START_PARAGRAPH_\nHalo: Combat Evolved vklju\xc4\x8duje \xc4\x8dlove\xc5\xa1ka oro\xc5\xbeja, polnjena s strelivom in zavezni\xc5\xa1ka, ki so plazmi\xc4\x8dna in polnjena z reaktorjem. Vseh vrst osebnega oro\xc5\xbeja je sedem: 5 \xc4\x8dlove\xc5\xa1kih (pi\xc5\xa1tola (Magnum), brzostrelka (Assault Rifle), \xc5\xa1ibrovka, raketomet, ostrostrelka) in 3 zavezni\xc5\xa1ki (plazemska pi\xc5\xa1tola, Needler (Ni prevoda) in plazemska pu\xc5\xa1ka). Hkrati je mogo\xc4\x8de nositi dve vrsti oro\xc5\xbeja in granate, ki so fragmentacijske ali plazmi\xc4\x8dne. Fragmentacijske granate povzro\xc4\x8dijo eksplozijo, medtem ko se plazemske poleg tega tudi prilepijo na sovra\xc5\xbenika in so zato veliko bolj u\xc4\x8dinkovite. Obstajajo \xc5\xa1e zavezni\xc5\xa1ka oro\xc5\xbeja, ki se ob smrti nosilca samouni\xc4\x8dijo in jih ni mogo\xc4\x8de uporabljati (npr. Plazemski Top/Raketomet). Medtem, ko se pri \xc4\x8dlove\xc5\xa1kih oro\xc5\xbejih menjava le strelivo, je ob izpraznjenju reaktorja pri plazmi\xc4\x8dnih treba zamenjati celotno oro\xc5\xbeje._NEWLINE_V ve\xc4\x8digralskem na\xc4\x8dinu se lahko igralci pomerijo na 16 razli\xc4\x8dnih obmo\xc4\x8djih. Oro\xc5\xbeja so enaka kot pri enoigralskem.\n_START_SECTION_\nHalo: CE Anniversry\n_START_PARAGRAPH_\nHalo: Combat Evolved je na svojo 10. obletnico dobila grafi\xc4\x8dno prenovo. Ob nakupu razli\xc4\x8dice Halo: CE Anniversary dobi kupec tudi raz\xc5\xa1iritev (DLC) za Halo: Reach.'